Ek wonder wie van julle al gaan blomme kyk het. My foon en rekenaar het nie meer plek vir al die fotos wat vir my gestuur word nie.
Ek maak n studie van die weer en sien dit gaan hierdie naweek reen in Calvinia se wêreld. Ek ry Maandag, met die boswa, om n blom of twee te gaan soek. Ek slaap in Pakhuys-kamp die eerste aand, in Strandfontein die tweede aand en Elandsbaai die derde aand. Ek gaan nie weer so vêr ry soos die Groenrivier-mond nie, maar ek gaan die af-paaie in die Biedouw-vlakte kyk.
Ek soek n goeie karavaan park naby Clanwilliam. Dit kan op n plaas ook wees. Ek het n gewone karavaan en kan dus nie wilde paaie ry nie. Dankie. Maurits
Maurits Jy kan enige tyd in Clanwilliam-dam se park gaan staan. Baie gewild in die somer-tye vir die manne met bote. Daar is ander kampe, maar jy moet bereid wees om grondpad te ry.
Ek sal eerder nie na Clanwilliam dam gaan nie. So 'n paar jaar gelede wou ons daar gaan staan maar 'n plaaslike inwoner het ons sterk afgeraai. Terwyl ons voor die hek gestaan het en oproepe gemaak het om ander verblyf te soek, het ons dan ook gesien hoe stroom die mense by die hek in. Dis blykbaar die bymekaarkomplek vir die plaaslike inwoners, veral oor naweke, en dit ontaard glo gereeld in 'n dronk geraasspul. Dit is jammer want the twee vorige kere wat ons daar was, was dit 'n puik en stil oord.
Ons het toe op Citrusdal gaan staan. Dit was heel aangenaam met skoon geriewe, hoewel Citrusdal nou nie juis 'n toeristedorp is nie. The Baths net suid van Citrusdal is baie aantreklik maar ek dink bietjie duur, maar dis 'n puik plek.
Ek weet nie of die fout by my kant is nie, maar geeneen van die foto’s maak oop nie. Is die foto’s dalk baie groot / baie hoë resolusie?